cyanic-selkie/wikianc huggingface dataset:
আনোকা প্রাইমরোজ আবেরাথন
আনোকা প্রাইমরোজ আবেয়েরথন ( අෙනෝකා අබේරත්න   ) যিনি আনোকা আবেয়েরত্ন নামেও পরিচিত। তিনি হলেন একজন শ্রীলঙ্কার সংরক্ষণবাদী, সামাজিক উদ্যোক্তা, এবং টেকসই উন্নয়ন ইস্যুতে কর্মী যারা ইউএনহাবিতাত ইয়াবের  এশিয়া-প্যাসিফিক প্রতিনিধি হিসাবে কাজ করে।
প্রথমিক জীবন
আবেয়ারাথন তার প্রাথমিক ও মাধ্যমিক শিক্ষা বিশপ কলেজ থেকে শেষ করেছেন। তিনি লন্ডন বিশ্ববিদ্যালয় থেকে একটি এলএলবি এবং কলম্বো বিশ্ববিদ্যালয় থেকে বিকাশে স্নাতকোত্তর ডিগ্রি অর্জন করেছেন। তিনি বর্তমানে কেমব্রিজ বিশ্ববিদ্যালয়ে উচ্চতর পড়াশোনা করছেন।
সক্রিয়তা এবং কাজ
শ্রীলঙ্কায় প্রাণী কল্যাণ সম্পর্কিত সংশ্লিষ্ট নাগরিক ও সংস্থার ১২৬,০০০ টির বেশি স্বাক্ষর নিয়ে অচল প্রাণী কল্যাণ বিলটি পুনরুদ্ধার ও সমর্থন করার জন্য আনোকা শ্রীলঙ্কার সর্বাধিক স্বাক্ষরিত আবেদন করেন।
আবেয়ারাথন পরিবেশবাদী এবং সামাজিক উদ্যোক্তা হিসাবে ৩,০০০ এরও বেশি যুবক ও মহিলা প্রশিক্ষণ দিয়েছেন এবং তাদের পরামর্শ দিয়েছেন।
পুরস্কার এবং স্বীকৃতি
২০২০ সালে তিনি আন্তর্জাতিক মহিলা দিবস ২০২০ উপলক্ষে মূল বক্তব্য প্রদান করেছিলেন এবং কলম্বো স্টক এক্সচেঞ্জের উদ্বোধনী বেলটি বাজিয়েছিলেন। । ২০১৯ সালে, আবেরায়থন "আইকনিক শ্রীলঙ্কার মহিলা যারা ইতিহাস রুপান্তরিত করেছেন" তাদের একটি তালিকার অন্তর্ভুক্ত হয়েছিলেন। তিনি মার্চ ২০১৩ এ কমনওয়েলথ ইয়ুথ অ্যাওয়ার্ড পেয়েছিলেন। আগস্ট ২০১৯ সালে অ্যাবেরাথ্ন প্রথম আমেরিকা পরিবেশ প্রশিক্ষণের জন্য উত্তর আমেরিকা অ্যাসোসিয়েশন দ্বারা ইই ৩০ অনূর্ধ্ব  ৩০ তালিকায় স্থান পেয়েছেন এমন  প্রথম শ্রীলঙ্কান হয়েছেন। । অ্যাবেরায়থন ফোর্বস ৩০ এর ৩০ টি অনূর্ধ্ব তালিকাতেও রয়েছেন। তিনি জাতিসংঘ – ওয়ার্ল্ড ইকোনমিক ফোরাম টেকসই উন্নয়ন কাউন্সিলের ১২ টি শাফারের একজন হিসাবে কাজ করেছেন যা মূল ধারাবাহিকতার দিকে কাজ করে এবং শ্রীলঙ্কায় ওয়ার্ল্ড ইকোনমিক ফোরামের প্রথম মহিলা নতুন চ্যাম্পিয়ন। তিনি যুব লিডারস ফোরামে কমনওয়েলথ এশিয়া যুব মন্ত্রীদের সভায় মূল বক্তব্য দেন । তিনি এশিয়া-প্যাসিফিক অঞ্চলে ইউএন হবিট্যাট গ্লোবাল ইয়ুথ অ্যাডভাইজরি বোর্ডের এবং নীতি ও অ্যাডভোকেসির প্রতিনিধি হিসাবে কমনওয়েলথ জলবায়ু নেতৃত্ব দলে নির্বাচিত হয়েছিলেন।
সামুদ্রিক মৎস্য দপ্তর
সামুদ্রিক মৎস্য দপ্তর বা মেরিন ফিসারিজ অফিস মৎস্য অধিদপ্তরের অধীনস্থ একটি সরকারি প্রতিষ্ঠান। মূলত বঙ্গোপসাগর এলাকায় মৎস্য সম্পদ সংরক্ষণ, ব্যবস্থাপনা, নীতিমালা বাস্তবায়ন, সংরক্ষণের কাজ করে থাকে এই সংস্থা।
ইতিহাস
দেশভাগের পর ১৯৫২ সালে পাকিস্তান সরকার করাচিতে কেন্দ্রীয় মৎস্য বিভাগ প্রতিষ্ঠা করে। এর অধীনে একটি দপ্তর ছিলো পূর্ব পাকিস্তানের চট্টগ্রামে। তবে বঙ্গোপসাগরের নিকটবর্তী হওয়ায় পাকিস্তান সরকার কেন্দ্রীয় মৎস্য বিভাগের সদর দপ্তর চট্টগ্রামে স্থানান্তরের সিদ্ধান্ত গ্রহণ করে। মুক্তিযুদ্ধের সময়ে তা বাস্তবায়ন হয়নি। স্বাধীনতার পর ১৯৭৫ সালে সামুদ্রিক মৎস্য বিভাগকে মৎস্য অধিদপ্তর-এর সাথে একীভূত করা হয়। কিছুকাল পরেই ১৯৭৭ সালে এ বিভাগকে বাণিজ্য মন্ত্রণালয়-এর অধীনে নিয়ে আসার সিদ্ধান্ত গৃহিত হয়। তবে সে সিদ্ধান্ত থেকে সরে এসে সরকার ’৭৭ এর শেষদিকে এসে এ বিভাগকে তৎকালীন মৎস্য ও পশুসম্পদ মন্ত্রণালয়এর অধীনে ন্যস্ত করে। পরবর্তীতে ১৯৮৪ সালে একে মৎস্য অধিদপ্তরের অধীনে আনা হয়। বর্তমানে এ দপ্তরটি সামুদ্রিক মৎস্য সম্পদ অধ্যাদেশ, ১৯৮৩ অনুযায়ী পরিচালিত হচ্ছে; যা রহিত করে সরকার সামুদ্রিক মৎস্য আইন, ২০২০ প্রণয়ন করেছে।
গঠন
ব্যবস্থাপনার কার্যক্রম পরিচালনার জন্য ১৭ সদস্যের একটি পরিচালনা পর্ষদ গঠন করা হয়। তাঁরা হলেন:
নাদেরুজ্জামান খান
'''ডা. নাদেরুজ্জামান খান''' ছিলেন একজন বাংলাদেশী রাজনীতিবিদ, বাংলাদেশের মুক্তিযুদ্ধের সংগঠক এবং মুক্তিযোদ্ধা। ১৯৭০ সালের পাকিস্তানের সাধারণ নির্বাচনে তিনি নকলা-নালিতাবাড়ী আসন থেকে গণ পরিষদ সদস্য নির্বাচিত হন।
জীবনী
ডা. নাদেরুজ্জামান খান ওরফে নাদের ডাক্তারের জন্ম ১৯১৭ সনের ৮ মার্চ ও মৃত্যু ২০০২ সনের ২০ জুন। নাদের ডাক্তার তদানিন্তন ময়মনসিংহ জেলার জামালপুর মহকুমার নালিতাবাড়ী থানার গৌড়দ্বার গ্রামের হাজী সৈয়দ জামান খান ও জেলেহা খাতুনের ঔরসে জন্মগ্রহণ করেছিলেন।
নাদেরুজ্জামান খান নিজ গ্রাম থেকে প্রাথমিক শিক্ষা শেষে পার্শ্ববর্তী ফুলপুর থানার পয়ারী উচ্চ বিদ্যালয় থেকে এন্ট্রান্স পাশ করে ঢাকা ন্যাশনাল মেডিকেল ইন্সটিটিউটে (বর্তমানে স্যার সলিমুল্লাহ মেডিকেল কলেজ) চার বছর মেয়াদি এলএমএফ (Licentiate of Medical Faculty) কোর্সে ভর্তি হন।
ব্যক্তিগত জীবনে নাদেরুজ্জামান খান তিন জন পুত্র ও পাঁচ জন কন্যা সন্তানের জনক।
রাজনৈতিক জীবন
১৯৪৭ সনে বৃটিশদের নিকট থেকে স্বাধীনতা লাভের পর ভারত ভাগ হলে, তদানিন্তন স্বাধীনতার পক্ষের তরুন নেতা শেখ মুজিবুর রহমান পূর্ব বাংলার (পূর্ব পাকিস্তান) রাজধানী ঢাকায় ছাত্র লীগ ও আওয়ামী লীগ গঠনের সময় পরিচয় ঘটে বর্তমান শেরপুর জেলার নকলা উপজেলার গৌড়দ্বার ইউনিয়নের গৌড়দ্বার গ্রামের মেডিকেল ছাত্র নাদেরুজ্জামান খানের সাথে। তাদের দুজনের চেহারায় মিল থাকায় ঘনিষ্ঠতা বৃদ্ধি পায়। নাদেরুজ্জামান খান তখন পূরানো ঢাকায় ডাক্তারী পড়ছিলেন আর শেখ মুজিব পূরানো ঢাকায় থাকতেন। শেখ মুজিবের আহবানে ছাত্র রাজনীতিতে সম্পৃক্ত হন নাদের।
ডাক্তারি ডিগ্রিপ্রাপ্ত হবার পর শেখ মুজিবের পরামর্শে চিকিৎসা বঞ্চিত এলাকাবাসীর সেবা করার লক্ষ্যে নিজ গ্রামে এসে ফার্মেসী স্থাপন করে চিকিৎসা সেবার সেবার পাশাপাশি আওয়ামী লীগের রাজনীতি শুরু করেন। ডাক্তার নাদেরুজ্জামান খান গ্রামে গ্রামে ঘুরে আওয়ামী লীগের প্রচার চালিয়ে, কর্মী সংগ্রহ করে নকলা থানা আওয়ামী লীগ গঠন করেন। নাদের ডাক্তার নকলা থানা আওয়ামীলীগের প্রতিষ্ঠাতা সাধারণ সম্পাদক। পরবর্তী সময়ে ১০ বৎসর সভাপতির দায়ীত্ব পালন করেছেন।
নাদের ডাক্তার ১৯৫২ সালের ভাষা আন্দোলন, ১৯৫৪ সনের যুক্তফ্রন্টের নির্বাচন, ১৯৫৬ সনের শাসনতন্ত্র আন্দোলন, ১৯৬৬ সনের ৬ দফা আন্দোলন ও ১৯৬৯ সনের গনঅভ্যুত্থান সহ পাকিস্তান আমলের সকল লড়াই সংগ্রামে আওয়ামী লীগের হয়ে সরাসরি অংশ নিয়েছেন। ১৯৭০ সনের নির্বাচনে ডাক্তার নাদেরুজ্জামান খান নকলা-নালিতাবাড়ী আসন থেকে আওয়ামী লীগের প্রার্থীরূপে বিপুল ভোটে জয়লাভ করে গণ পরিষদের সদস্য নির্বাচিত হন। ডাক্তার নাদেরুজ্জামান খান ১৯৭১ সনে মহান স্বাধীনতা সংগ্রাম ও মুক্তিযুদ্ধে সক্রিয় অংশগ্রহণ করেন এবং সংগঠক হিসাবে সংগ্রামী ভুমিকা পালন করেন।
১৯৭৯ ও ১৯৮৬ সনে আওয়ামী লীগের মনোনয়নে জাতীয় সংসদ নির্বাচনে প্রতিদ্বন্ধিতা করেছেন। ডাক্তার নাদেরুজ্জামান খান বিশ্ব সাহিত্য কেন্দ্রের জার্নালে শেরপুরের শ্রেষ্ঠ কৃতি সন্তান মনোনীত হয়েছিলেন।
হরিপদ ভারতী
হরিপদ ভারতী ("মাস্টার মশাই" নামেও পরিচিত) ছিলেন একজন প্রথিতযশা ভারতীয় বাঙালি রাজনীতিজ্ঞ এবং অধ্যাপক। তিনি পশ্চিমবঙ্গ বিজেপির প্রথম রাজ্যসভাপতি হিসাবে দায়িত্ব পালন করেন। ১৯৭৭ সালে জোড়াবাগান বিধানসভা থেকে বিধায়ক নির্বাচিত হন এবং আমৃত্যু তিনি সেই পদে আসীন ছিলেন। যশোরের মাইকেল মধুসূদন দত্ত কলেজে অধ্যাপকরূপে তিনি তাঁর কর্মজীবন প্রারম্ভ করে পরে হাওড়ার নরসিংহ কলেজে যোগ দেন। দর্শনের অধ্যাপক হিসাবে সেখানে তিনি কলেজের উপাধ্যক্ষ এবং পরবর্তীতে অধ্যক্ষ হয়েছিলেন।
রাজনৈতিক জীবন
হরিপদ ভারতী ছাত্রাবস্থাতেই ডাঃ শ্যামাপ্রসাদ মুখোপাধ্যায়ের মতাদর্শে আকৃষ্ট হয়ে হিন্দু মহাসভাতে যোগ দেন। পরে শ্যামাপ্রসাদ মুখোপাধ্যায়ের নেতৃত্বে গঠিত ভারতীয় জনসঙ্ঘে যোগদান করেন। দীর্ঘদিন যাবৎ তিনি এই দলের পশ্চিমবঙ্গ শাখার সভাপতি তথা সর্বভারতীয়স্তরে সহ-সভাপতির পদে অধিষ্ঠ থাকেন। হরিপদ ভারতী জনতা দল এর জন্মলগ্ন থেকেই ঐ দলের সদস্য হিসাবে যোগদান করেন। ১৯৭৭ সালের পশ্চিমবঙ্গ বিধানসভা নির্বাচনে জনতা পার্টির টিকিটে সাবেক জোড়াবাগান বিধানসভা কেন্দ্র থেকে তিনি জয়লাভ করেন। ভারতীয় জনতা পার্টি স্থাপনের পর তিনি স্বভাবতই বিজেপিতে চলে আসেন ও দল কর্তৃক পশ্চিমবঙ্গ রাজ্য বিজেপির সভাপতি নির্বাচিত হন।
নির্বাচনী ইতিহাস
১৯৬৭ সালের সাধারণ নির্বাচনে কলকাতা উত্তর পশ্চিম লোকসভা কেন্দ্র থেকে ভারতীয় জনসঙ্ঘের প্রার্থী হিসাবে হরিপদ ভারতী প্রতিদ্বন্দ্বিতা করেন এবং ৮২,৪৫৫টি (২১.০৮%) ভোট পান। ১৯৭১ সালের সাধারণ নির্বাচনে তিনি আবারও একই আসন থেকে নির্দল প্রার্থী হিসাবে প্রতিদ্বন্দিতা করে প্রায় ৩৪,৯৭৭টি (২১.০৮%) ভোট গ্রহণ করতে সক্ষম হন। ১৯৭৭ সালের পশ্চিমবঙ্গ বিধানসভা নির্বাচনে সাবেক জোড়াবাগান বিধানসভা কেন্দ্রে জনতা পার্টির টিকিটে ভোটে দাঁড়িয়ে তিনি বিজয়ী হন। ১৯৮০ সালের সাধারণ নির্বাচনে তিনি যাদবপুর লোকসভা কেন্দ্র থেকে জনতা পার্টির প্রার্থী হয়ে লড়েন এবং ৩১,৮৪৬টি ভোট পান।
ব্যক্তিগত জীবন
হরিপদ ভারতী ১৯২০ সনের ২৮শে জুন অধুনা বাংলাদেশের যশোর জেলায় জন্মগ্রহণ করেন। কলকাতার প্রাচীনতম ও অন্যতম মর্যাদাপূর্ণ শিক্ষা প্রতিষ্ঠান, স্কটিশ চার্চ কলেজ থেকে তিনি দর্শনে স্নাতক হন তথা ১৯৪২ সালে কলিকাতা বিশ্বিবিদ্যালয়ের স্নাতকোত্তর পরীক্ষাতে প্রথম শ্রেণীতে প্রথম স্থানের অধিকারী হন। জরুরী অবস্থা চলাকালীন তিনি 'মিসা আইনে' কারারুদ্ধ হন। তাঁকে কলকাতা শহরের প্রেসিডেন্সি জেলে রাখা হয়। জেলের অভিজ্ঞতা নিয়ে তিনি তাঁর স্ত্রী প্রগতি ভারতীকে চিঠিপত্র লিখতেন। আই.বি.-র শ্যেনদৃষ্টি এড়িয়ে গোপনে তাঁর স্ত্রী-র ব্যাগে ফেলে দেওয়া পত্রগুচ্ছই পরে সম্পাদনা করে 'জেলে মিসা বাইরে মিসা' গ্রন্থটি তিনি লিখেছিলেন যেটি প্রথম প্রকাশ পায় চৈত্র, ১৩৮৪ বঙ্গাব্দে। প্রেসিডেন্সি জেলের অভ্যন্তরে সুদৃশ্য বাগিচা ও উদ্ভিদ বৈচিত্র্যের বর্ণনা এই গ্রন্থে তিনি দিয়েছেন।
মৃত্যু
হরিপদ ভারতী হৃদরোগে আক্রান্ত হয়ে কলকাতার এসএসকেএম হাসপাতালে ৬১ বছর বয়সে মারা যান। ১৯৮২ সনের ১৪ই জুন, অষ্টম পশ্চিমবঙ্গ বিধানসভার ৭৭তম অধিবেশনে স্পিকার সৈয়দ আবুল মনসুর হাবিবুল্লাহ হরিপদ ভারতী সম্পর্কে শোকপ্রস্তাবে বক্তব্য রাখতে গিয়ে বলেন যে বিশিষ্ট রাজনীতিবিদ, সুবক্তা ও সংসদীয় গণতন্ত্রে অভিজ্ঞ এই জননেতার মৃত্যুতে দেশের প্রভূত ক্ষতি হলো।
আনোয়ার হোসেন খান
আনোয়ার হোসেন খান একজন বাংলাদেশি ব্যবসায়ী, রাজনীতিবিদ এবং একাদশ জাতীয় সংসদ সদস্য। তিনি লক্ষ্মীপুর-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
প্রারম্ভিক জীবন
আনোয়ার হোসেন খান ১৯৬১ সালে লক্ষ্মীপুর জেলার রামগঞ্জ উপজেলার কাঞ্চনপুরের পূর্ববিঘা গ্রামে জন্মগ্রহণ করেন। তার পিতার নাম ছাকাওয়াত উল্লা খান ও মাতার নাম আনোয়ারা বেগম। শিক্ষাজীবনে তিনি ব্যবসায়ে স্নাতকোত্তর ডিগ্রি অর্জন করেন।
কর্মজীবন
আনোয়ার হোসেন খান মডার্ন গ্রুপ অব কোম্পানিজ’র ও এর অধীনে বিভিন্ন প্রতিষ্ঠান যেমন, আনোয়ার খান মডার্ন মেডিকেল কলেজের প্রতিষ্ঠাতা ও চেয়ারম্যান হিসেবে দায়িত্ব পালন করছেন। এছাড়াও তিনি শাহ্‌জালাল ইসলামী ব্যাংক লিমিটেডের পরিচালকদের নির্বাহী কমিটির চেয়ারম্যান হিসেবে দায়িত্ব পালন করছেন। এরপূর্বে তিনি ব্যাংকটির চেয়ারম্যান হিসেবে দায়িত্ব পালন করেন। এছাড়াও তিনি প্রাইম বিশ্ববিদ্যালয়ের গভর্নিং বডির সদস্য হিসেবেও ছিলেন।
রাজনৈতিক জীবন
আনোয়ার হোসেন ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির প্রার্থী শাহাদাত হোসেনকে পরাজিত করে লক্ষ্মীপুর-১ আসন থেকে প্রথমবারেরমত সংসদ সদস্য নির্বাচিত হন। তিনি আওয়ামী লীগের রামগঞ্জ উপজেলা শাখার জ্যেষ্ঠ সহ-সভাপতি হিসেবে দায়িত্ব পালন করছেন।
বাইয়্যিনাত
বর্ণনা
ম্যাগাজিনটির প্রথম সম্পাদক আব্দুর রশিদ নোমানী। তিনি ১৯৬৩ সালের ডিসেম্বর পর্যন্ত দায়িত্ব পালন করেন। তারপর আমৃত্যু দায়িত্ব গ্রহণ করেন জামিয়া উলুমুল ইসলামিয়ার প্রতিষ্ঠাতা মুহাম্মদ ইউসুফ বিন্নুরী। তিনি এটি প্রকাশের জন্য শুবায়ে তাসনিফ নামে মাদ্রাসায় একটি বিভাগও প্রতিষ্ঠা করেন। প্রতি ইংরেজি মাসের ৭ তারিখ নতুন সংখ্যা বের হয়। প্রতিটি সংখ্যায় গড়ে ৫০ থেকে ৮০ পৃষ্ঠা থাকে। ব্যতিক্রম, মুহাম্মদ ইউসুফ বিন্নুরীর স্মরণসংখ্যা বের হয়েছিল প্রায় ৮০০ পৃষ্ঠায়। বিষয় অনুযায়ী নিবন্ধের ব্যপ্তি গড়ে ২ থেকে ১০ পৃষ্ঠা হয়।
প্রথমদিকে প্রচারিত কয়েকটি সংখ্যায় ধারাবাহিকভাবে ‘পারভেজ কাফির হে’ (পারভেজ একজন কাফের) শীর্ষক একটি বই প্রচার করা হয়। ম্যাগাজিনটির বিষয়বস্তুর মধ্যে রয়েছে ফিকহের নীতি অনুসারে নতুন আইনি সমস্যার সমাধান, কুরআনের ব্যাখ্যা, নবুয়তের ঐতিহ্য এবং হাদিসের উপর রচনার প্রচার। রয়েছে ধর্মতত্ত্ব, আধুনিক শিক্ষায় প্রশিক্ষিত ব্যক্তিদের ধর্মীয় নির্দেশনার জন্য বিভিন্ন থিম এবং বিষয়ের উপর প্রবন্ধ এবং সবশেষে প্রাচ্যবিদদের দ্বারা ইসলাম সম্পর্কে ছড়িয়ে পড়া বিভিন্ন ভ্রান্ত ধারণা ও ভুল বোঝাবুঝির বিশ্লেষণ ও সমালোচনা।
অধিনবতারা
অধিনবতারা বা হাইপারনোভা (hypernova) এক প্রকার তারকা বিস্ফোরণ যা সাধারণ অতিনবতারার চেয়ে বহুগুণ বেশি শক্তি সম্পন্ন। অধিনবতারার বিকল্প নাম হিসেবে "অত্যুজ্জ্বল অতিনবতারা" (superluminous supernova, সংক্ষেপে SLSN) ও ব্যবহার করা হয়। এই বিস্ফোরণগুলো দীর্ঘ কালব্যপী গামা-রশ্মি বিদারণের কারণ বলে ধারণা করা হয়।
সাধারণ অতিনবতারার মত অধিনবতারাও বিভিন্ন রকম তারকা বিস্ফোরণের কারণে সৃষ্ট হয়ে থাকে: যার মধ্যে কয়েকটি ভালোভাবে জ্ঞাত ও সাম্প্রতিককালে পর্যবেক্ষিত, কয়েকটি অধিনবতারার পর্যবেক্ষণ থেকে অনিশ্চিতভাবে প্রস্তাবিত, আর কয়েকটি সম্পূর্ণভাবে তাত্ত্বিক। এ পর্যন্ত ১সি শ্রেণী ও ২এন শ্রেণীর অতিনবতারার সাথে সংশ্লিষ্ট অনেক অধিনবতারা, এবং অন্তত একটি সম্ভাব্য ২বি শ্রেণীর সাথে সংশ্লিষ্ট অধিনবতারা পর্যবেক্ষিত হয়েছে।
ক্যানিং পশ্চিম বিধানসভা কেন্দ্র
ক্যানিং পশ্চিম (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতির জন্য সংরক্ষিত ছিল।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৮ নং ক্যানিং পশ্চিম (এসসি) বিধানসভা কেন্দ্রটি ক্যানিং-১ সমষ্টি উন্নয়ন ব্লক এবং নারায়ণপুর গ্রাম পঞ্চায়েত ক্যানিং-২ সমষ্টি উন্নয়ন ব্লক এর অন্তর্গত।
ক্যানিং পশ্চিম বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।
২০১১
২০১১ সালে, তৃণমূল কংগ্রেসের শ্যামল মণ্ডল তার নিকটতম প্রতিদ্বন্দ্বী সিপিআই (এম) এর জয়দেব পুরকাইতকে পরাজিত করেন।
১৯৭৭-২০০৬ ক্যানিং ওয়েস্ট
২০০৬ সালের রাজ্য বিধানসভা নির্বাচনে, সিপিআই (এম) এর দ্বিজপদ মণ্ডল ক্যানিং ওয়েস্ট (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের গোবিন্দ চন্দ্র নস্করকে পরাজিত করেন। ২০০১ সালে তৃণমূল কংগ্রেসের প্রতিনিধিত্বকারী গোবিন্দ চন্দ্র নস্কর সিপিআই (এম) এর বিমল মিস্ত্রিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বিমল মিস্ত্রি ১৯৯৬ এবং ১৯৯১ সালে ভাস্কর সিনহাকে পরাজিত করেন। কংগ্রেসের গোবিন্দ চন্দ্র নস্কর ১৯৮৭ সালে সিপিআই (এম) এর চিত্তরঞ্জন মীরধা পরাজিত করেন। সিপিআই (এম) এর চিত্তরঞ্জন মিরধা ১৯৮২ এবং ১৯৭৭ সালে কংগ্রেসের গোবিন্দ চন্দ্র নস্করকে পরাজিত করেন।
১৯৫৭-১৯৭২ ক্যানিং
১৯৭২ এবং ১৯৭১ সালে কংগ্রেসের গোবিন্দ চন্দ্র নস্কর জয়ী হন। ১৯৬৯ সালে কংগ্রেসের নারায়ণ নস্কর জয়ী হন। ১৯৬৭ সালে বাংলা কংগ্রেসের এ.সি. হালদার জয়ী হন। ১৯৬২ সালে কংগ্রেসের খগেন্দ্রনাথ নস্কর জয়ী হন। ১৯৫৭ সালে ক্যানিং একটি যৌথ আসন ছিল। কংগ্রেসের খগেন্দ্রনাথ নস্কর ও আব্দুস শুকুর উভয়ই জয়লাভ করেন।
সহজ পাঠ (বই)
সহজ পাঠ রবীন্দ্রনাথ ঠাকুরের লেখা একটি বাংলা ভাষা শেখার বই। এর দুটি সংস্করণে এই বইটি বাংলার ভাষা ও সাহিত্যের মৌলিক বিষয়গুলি বর্ণনা করে। প্রথম সংস্করণ (প্রথম ভাগ) বাংলা বর্ণমালার প্রাথমিক ধারণা, তাদের কাঠামো, উচ্চারণ শেখায় আর দ্বিতীয় সংস্করণ (দ্বিতীয় অংশ) একটি বাক্য, অনুচ্ছেদের মধ্যে শব্দ ব্যবহার এবং ছড়ার গঠন শেখায়। বিখ্যাত ভারতীয় শিল্পী নন্দলাল বসু দ্বারা চিত্রিত এই বই দুটি বাংলা ভাষা শেখার অগ্রদূত।
সহজ পাঠ’ ১ম ও ২য় ভাগ প্রথম প্রকাশিত হয় শান্তিনিকেতনে ১৩৩৭ বঙ্গাব্দের বৈশাখ মাসে। এত বছর পরেও বাঙ্গালির মাতৃভাষায় শিশুপাঠ হিসেবে বই দুটির প্রয়োজন আগের মতই আছে। ‘সহজ পাঠ’ আজও অপ্রতিদ্বন্দ্বী। বর্ণ পরিচয়, শব্দ গঠন, ভাবপ্রকাশ সব আছে সহজ পাঠে। ছোটো ছোটো ঘটনার গ্র্যাফিক চিত্র দিয়ে ভরা পাঠগুলি। শিশুর মন সহজেই নিবেশিত হয় পাঠে। এতে শুধু লিখতে পড়তে সক্ষমতা বিকাশের বিচার হয় না, ভাষা থেকে ভাষা শিল্পের অর্থাৎ সাহিত্যের বোধ জন্মায় শিশুর। এখানেই রবীন্দ্রনাথের ‘সহজ পাঠ’- এর মহত্ব ও অভিনবত্ব।
মাতুয়াইল ইউনিয়ন
মাতুয়াইল ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।
অবস্থান ও সীমানা
ঢাকা জেলার তেজগাও উন্নয়ন সার্কেলাধীন ঢাকা-সিলেট মহাসড়কের পাশে মাতুয়াইল ইউনিয়ন পরিষদ অবস্থিত। যাত্রাবাড়ী থানা, পূর্বে -সুরুলিয়া, ডেমরা ইউপি পর্যন্ত।
প্রশাসনিক এলাকা
অফিসের অবস্থান: ঢাকা জেলার তেজগাও উন্নয়ন সার্কেলের ঢাকা- সিলেট মহাসড়কের পাশে মাতুয়াইল ইউনিয়ন পরিষদ অবস্থিত।সীমানা: যাত্রাবাড়ী থানা, পূর্বে-সারুলিয়া ডেমরা ইউপি পর্যন্ত।
আয়তন ও জনসংখ্যা
মাতুয়াইল ইউনিয়নের আয়তন প্রায়-৩০৬১.৮৩ বর্গ একর, লোকসংখ্যা প্রায়- ১,৮৩,২৯৫ জন।
ইন্ডিয়ানাপোলিস বিজনেস জার্নাল
ইন্ডিয়ানাপোলিস বিজনেস জার্নাল (Indianapolis Business Journal) মার্কিন যুক্তরাষ্ট্রের ইন্ডিয়ানাপোলিস হতে প্রকাশিত একটি সাপ্তাহিক সংবাদপত্র যা ইন্ডিয়ানা র কেন্দ্রীয় অঞ্চলের ব্যবসার উপর প্রতিবেদন করে। এটি আইবিজে মিডিয়ার শীর্ষস্থানীয় প্রকাশনা। ১৯৮০ সালে মার্ক ভিটার্ট এবং জন বুরখার্ট সংবাদপত্রটির সূচনা করেছিলেন। পত্রিকাটির প্রতিষ্ঠার পর কয়েকবার মালিকানা হাতবদল হয়। ১৯৮৬ সালে আমেরিকান সিটি বিজনেস জার্নাল, ১৯৮৮ সালে এমসিপি, ও পরবর্তীতে ১৯৯০ সালে মিকি মাউরার ও বব স্কোলস এটির মালিক হয়েছেন। এটির অর্থনৈতিক কলামিস্টদের মধ্যে মর্টন মার্কাস এবং মাইকেল জে. হিকসের মত লেখক রয়েছেন।
দ্য কপিল শর্মা শো
দ্য কপিল শর্মা শো হলো একটি ভারতীয় হিন্দি স্ট্যান্ড আপ কমেডি এবং টক শো, যেটি ২০১৬ সালের ২৩শে এপ্রিলে প্রথম প্রচারিত হয়েছিল (বর্তমানে এই অনুষ্ঠানের দ্বিতীয় মৌসুম চলছে)। এই অনুষ্ঠানটি সনি টিভিতে সম্প্রচারিত হয়। এই অনুষ্ঠানটি "শান্তিবন নন-কো-অপারেটিভ হাউজিং সোসাইটি"তে বসবাসরত কাপিল শর্মা এবং তার প্রতিবেশীদের নিয়ে আবর্তিত। এই অনুষ্ঠানের প্রতিটি পর্বে বিশেষ অতিথিরা সাক্ষাৎকার ও তাদের চলচ্চিত্রের প্রচারণার জন্য উপস্থিত হন। এই অনুষ্ঠানের মঞ্চ ভারতের মুম্বই শহরের গোরেগাঁওয়ের ফিল্ম সিটিতে অবস্থিত।
মৌসুমের সংক্ষিপ্ত বিবরণ
এই অনুষ্ঠানের বিন্যাসটি মূলত কালারসে প্রচারিত কমেডি নাইটস উইথ কপিলের মতো। দ্য কপিল শর্মা শো কপিল শর্মা এবং তার দলের অন্যান্য সদস্যদের নিয়ে আবর্তিত; যাদের মধ্যে কিকু শারদা, সুমনা চক্রবর্তী, চন্দন প্রভাকর, ভারতী সিং, কৃষ্ণ অভিষেক এবং রোশেল রাও অন্যতম, এরা সকলে শান্তিবন নন-কো-অপারেটিভ হাউজিং সোসাইটির বাসিন্দা হিসেবে এই অনুষ্ঠানে অংশগ্রহণ করেন। সাধারণত প্রতিটি পর্ব প্রধানত দুই অংশে বিভক্ত থাকে: প্রথম অংশে অনুষ্ঠানের অভিনেতারা কৌতুকনাট্য পরিবেশন করেন এবং দ্বিতীয় অংশে অনুষ্ঠানে উপস্থিত অতিথিগণের সাক্ষাৎকার পরিবেশন করা হয়, একই সাথে অনুষ্ঠানের অভিনেতারা উপস্থিত অতিথিদের সাথে কৌতুক পরিবেশন করে থাকে। নবজ্যোত সিং সিধু এই অনুষ্ঠানের স্থায়ী অতিথি, যিনি তার কবিতার মাধ্যমে বিনোদন প্রদান করেন।
বাংলা ভাষা আন্দোলন (মানভূম)
thumb|right|মানভূম বাংলা ভাষা আন্দোলনের পদযাত্রা [[রবীন্দ্র সেতু|হাওড়া ব্রিজ অতিক্রম করছে।]] মানভূমে বাংলা ভাষা আন্দোলন ১৯১২ সালে শুরু হয়। ১৯৪৮ থেকে ১৯৫৬ সালের মধ্যে ভাষা আন্দোলন তীব্র ভাবে ছড়িয়ে পড়ে মানভূমের বাঙালিদের মধ্যে। মানভূমের এই ভাষা আন্দোলন পৃথিবীতে ঘটা দীর্ঘতম ভাষা আন্দোলন। ১৯৫৬ সালের আগে পুরুলিয়া জেলা  বিহারের অন্তর্ভুক্ত ছিল। সেই সময় রাজনৈতিক ভাবে বিহারের স্কুল-কলেজ-সরকারি দপ্তরে হিন্দি চাপিয়ে দেওয়ার চেষ্টা করা হয়। সেই সময় জাতীয় কংগ্রেসের মাধ্যমে বাংলাভাষী জনগণ হিন্দি ভাষার বিরুদ্ধে আন্দোলন করার চেষ্টা করা হয়; কিন্তু, বাংলা ভাষার দাবি প্রতিষ্ঠিত না হওয়ায় পুরুলিয়া কোর্টের আইনজীবী রজনীকান্ত সরকার, শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। বাংলা ভাষার মর্যাদা রক্ষার লড়াইয়ে তাদের সুদৃঢ় আন্দোলন করেন। এরপর ১৯৫৬ সালে ভারত সরকার মানভূম জেলা ভেঙ্গে  পশ্চিমবঙ্গ রাজ্যে সঙ্গে একটি নতুন জেলা (বর্তমান পশ্চিমবঙ্গ রাজ্যের পুরুলিয়া জেলা) সংযুক্ত করতে বাধ্য করেন।
প্রেক্ষাপট
১৭৬৫ খ্রিষ্টাব্দে দ্বিতীয় শাহ আলম বক্সারের যুদ্ধে পরাজিত হলে তিনি ব্রিটিশ ইস্ট ইন্ডিয়া কোম্পানিকে বিহার ও উড়িষ্যা সমেত সমগ্র বাংলার দেওয়ানী দিতে বাধ্য হন। কোম্পানি বাংলার জঙ্গলমহল এলাকায় কর সংগ্রহ করা শুরু করলে তারা প্রশাসনিক সুবিধার জন্য এই এলাকাকে ১৭৭৩ খ্রিষ্টাব্দে পাঞ্চেত, ১৮০৫ খ্রিষ্টাব্দে জঙ্গল মহল এবং ১৮৩৩ খ্রিষ্টাব্দে মানভূম এই তিন ভাগে ভাগ করেন। মানভূম জেলার সদর দপ্তর হয় মানবাজার। এই জেলা বর্তমান পশ্চিমবঙ্গ রাজ্যের বাঁকুড়া জেলা ও বর্ধমান জেলা এবং ঝাড়খন্ড রাজ্যের ধানবাদ, ধলভূম ও সেরাইকেলা খার্সোয়ান জেলার অংশ নিয়ে ৭,৮৯৬ বর্গমাইল এলাকা জুড়ে তৈরী করা হয়। পরবর্তীকালে ১৮৪৫, ১৮৪৬, ১৮৭১ ও ১৮৭৯ খ্রিষ্টাব্দে মানভূমকে আরো ভাগ করা হয়। ১৯১১ খ্রিষ্টাব্দে বঙ্গভঙ্গ রদ হলেও বাংলা ভাষাভাষী সমগ্র মানভূম ও ধলভূম জেলাকে নতুন তৈরী বিহার-উড়িষ্যা রাজ্যের অন্তর্গত করা হয়। এই বিভক্তির ফলে ঐ অঞ্চলের নেতৃবৃন্দ প্রতিবাদ জানালেও ঐ সিদ্ধান্ত রদ হয়নি। জাতীয় কংগ্রেসের ১৯২০ খ্রিষ্টাব্দের নাগপুর অধিবেশনে ভাষাভিত্তিক প্রদেশ পুনর্গঠনের দাবী আনুষ্ঠানিক ভাবে গৃহীত হয়েছিল। কিন্তু ১৯৩৫ খ্রিষ্টাব্দে বিহারে জাতীয় কংগ্রেস মন্ত্রীত্ব লাভ করার পর ডঃ রাজেন্দ্র প্রসাদের সভাপতিত্বে 'মানভূম বিহারী সমিতি' নামক এক সংগঠন গড়ে ওঠে। এর বিপরীতে মানভূম জেলার বাঙ্গালীরা ব্যারিস্টার পি আর দাসের সভাপতিত্বে 'মানভূম সমিতি' নামক সংগঠন তৈরী করেন। বিহার সরকার আদিবাসী ও উপজাতি অধ্যুষিত অঞ্চলে প্রাথমিক স্তরের বিদ্যালয় খুলতে শুরু করলে বাঙ্গালীরাও বাংলা স্কুল খুলতে তৎপর হয়ে পড়েন। এই সময় সতীশচন্দ্র সিংহ রাঁচি, পালামৌ, সিংভূম ও মানভূম জেলা নিয়ে ছোটনাগপুর নামক এক নতুন প্রদেশ গঠন বা বাংলার সঙ্গে পুনরায় সংযুক্তির প্রস্তাব করেন।
স্বাধীনতার পরবর্তী দিনগুলি
১৯৪৭ খ্রিষ্টাব্দে ভারত স্বাধীনতা লাভ করার পর থেকে জাতীয় কংগ্রেসের ভাষাভিত্তিক রাজ্য পুনর্গঠনের নীতির বাস্তব রূপায়নের দাবিতে ভারতের বিভিন্ন অঞ্চলে আঞ্চলিকতা বেড়ে উঠতে শুরু করে। সেই পরিস্থিতিতে ভারতের তৎকালীন প্রধানমন্ত্রী জওহরলাল নেহরু দেশের স্থায়িত্ব ও নিরাপত্তাকে বিবেচনা করে অগ্রাধিকারের ভিত্তিতে প্রদেশ গঠনের সুপারিশ করেন এবং সেই হিসেবে ভাষাভিত্তিক প্রদেশ কমিশন বা দার কমিশন নিয়োগ করেন। ১৯৪৮ খ্রিষ্টাব্দে্র ডিসেম্বর মাসে কমিশন মত দেয় যে, স্বাধীনতার সাথে সাথে জাতীয় কংগ্রেস তার অতীত অঙ্গীকার থেকে অব্যহতি পেয়েছে এবং শুধুমাত্র ভাষাভিত্তিক প্রদেশ গঠন না করে ভারতের ঐক্যবদ্ধতাকে গুরুত্ব দেওয়া উচিত। এই কমিশনের প্রতিবেদন খতিয়ে দেখার জন্য প্রধানমন্ত্রী, সর্দার বল্লভভাই প্যাটেল ও পট্টভি সীতারামাইয়াকে নিয়ে গঠিত তিন সদস্যের এক উচ্চপর্যায়ের কমিটি নিয়োজিত হয়।
১৯৪৮ খ্রিষ্টাব্দ থেকে তৎকালীন বিহার সরকার ঐ রাজ্যের মানুষদের ওপর হিন্দী ভাষা চাপিয়ে দেওয়ার চেষ্টা করে। প্রাথমিক স্তরে ও সরকারি অনুদান যুক্ত বিদ্যালয়ে হিন্দী মাধ্যমে পড়ানোর নির্দেশ আসে, জেলা স্কুলগুলিতে বাংলা বিভাগ বন্ধ করে দেওয়া হয় ও হিন্দীকে বিহার রাজ্যের আনুষ্ঠানিক ভাষা হিসেবে ঘোষণা করা হয়।
আন্দোলন
মানভূম জেলার বাংলাভাষী মানুষদের ক্ষোভ আঁচ করে জেলা কংগ্রেসের মুখপাত্র মুক্তি পত্রিকায় ১৯৪৮ খ্রিষ্টাব্দের ৮ই মার্চ হিন্দী প্রচার, বাংলা ভাষাভাষীদের বিক্ষোভ ও মানভূম জেলার বঙ্গভুক্তির যৌক্তিকতা বিশ্লেষণ করে সম্পাদকীয় নিবন্ধ প্রকাশিত হল। এই বিষয়টি বিবেচনার জন্য ১৯৪৮ খ্রিষ্টাব্দের ৩০শে এপ্রিল বান্দোয়ান থানার জিতান গ্রামে অতুলচন্দ্র ঘোষের সভাপতিত্বে জেলা কমিটির অধিবেশন হলে সেখানে প্রতিনিধিদের মধ্যে মতভেদ দেখা দেয়। ঐ বছর ৩০শে মে পুরুলিয়া শহরের অধিবেশনে মানভূমের বঙ্গভুক্তির প্রস্তাব ৫৫-৪৩ ভোটে খারিজ হয়ে গেলে অতুলচন্দ্র ঘোষ সহ সাইত্রিশজন জেলা কমিটি থেকে পদত্যাগ করে ১৯৪৮ খ্রিষ্টাব্দের ১৪ই জুন পাকবিড়রা গ্রামে লোক সেবক সংঘ তৈরী করেন। বিহার সরকার বাংলাভাষীদের প্রতিবাদসভা ও মিছিল নিষিদ্ধ করলে মানভূম জেলায় আন্দোলন তীব্র হয়ে ওঠে। লোক সেবক সংঘ ১৯৪৯ থেকে ১৯৫১ খ্রিষ্টাব্দ পর্যন্ত সত্যাগ্রহ আন্দোলন এবং ১৯৫৪ খ্রিষ্টাব্দের ৯ই জানুয়ারি থেকে ৮ই ফেব্রুয়ারি টুসু সত্যাগ্রহ আন্দোলন করে। ভারতের কমিউনিস্ট পার্টি এ আন্দোলনে সক্রিয় ভাবে যোগদান করে। হাজার হাজার বাংলাভাষী মানুষ কারাবরণ করে। এই সময় বেশ কয়েকটি টুসু সঙ্গীত জনগণের মধ্যে অত্যন্ত জনপ্রিয় হয়েছিল। তার মধ্যে একটি হল, শুন বিহারী ভাই
তোরা রাখতে লারবি ডাঙ দেখাই
তোরা আপন তরে ভেদ বাড়ালি
বাংলা ভাষায় দিলি ছাই৷
পশ্চিমবঙ্গে অন্তর্ভুক্তি
এই আন্দোলনের ফলে ১৯৫৩ খ্রিষ্টাব্দের ২৯শে ডিসেম্বর ভারত সরকার সৈয়দ ফজল আলির সভাপতিত্বে, হৃদয়নাথ কুঞ্জরু ও কবলম পানিক্করকে নিয়ে রাজ্য পুনর্গঠন কমিশন তৈরী করে। এই কমিশন ১৯৫৫ খ্রিষ্টাব্দের ৫ই ফেব্রুয়ারি থেকে মানভূম জেলায় তদন্ত করে ঐ বছর ১০ই অক্টোবর তাদের বক্তব্য জমা দেন। তাদের বক্তব্যে মানভূম জেলা থেকে বাঙালী অধ্যুষিত এলাকাগুলি নিয়ে পশ্চিমবঙ্গে ১৯টি থানা নিয়ে পুরুলিয়া জেলা নামে এক নতুন জেলা তৈরী করার প্রস্তাব দেন। তারা মানভূম জেলা থেকে ধানবাদ মহকুমার ১০টি থানা ও পুরুলিয়া মহকুমার ২টি থানা বিহার রাজ্যে রেখে দেওয়ার প্রস্তাব করেন। অপরদিকে ধলভূম পরগণায় বাংলাভাষীদের সংখ্যাগরিষ্ঠতা স্বীকার করেও যেহেতু ভিন্ন ভাষাভাষী মানুষ ঐ জেলায় বসবাস করেন সেই কারণে কমিশন জামসেদপুরকে পশ্চিমবঙ্গের অন্তর্ভুক্ত করতে বা ধলভূম পরগণা ভেঙ্গে বাংলায় আনতে রাজি ছিলেন না। এই প্রস্তাবে ১৯৫৬ খ্রিষ্টাব্দের ১৭ থেকে ২০শে জুন বিহারপন্থীরা মানভূম জেলায় ধর্মঘটের ডাক দেন। অপরদিকে বাংলা ভাষা আন্দোলনকারীরা ধানবাদ বিহারের অন্তর্ভুক্তিতে খুশি ছিলেন না।
১৯৫৬ খ্রিষ্টাব্দের ২৩শে জানুয়ারী পশ্চিমবঙ্গের মুখ্যমন্ত্রী বিধান চন্দ্র রায় ও বিহারের মুখ্যমন্ত্রী শ্রীকৃষ্ণ সিং পশ্চিমবঙ্গ ও বিহার উভয় রাজ্যের সংযুক্ত করে পূর্বপ্রদেশ নামে এক নতুন প্রদেশ গঠনের প্রস্তাবনা করেন। তারা প্রস্তাব দেন যে, ঐ প্রদেশের সরকারি ভাষা হিসেবে হিন্দী ও বাংলা উভয়েই স্বীকৃত হবে, মন্ত্রিসভা, বিধানসভা, পাবলিক সার্ভিস কমিশন একটি করে থাকলেও হাইকোর্ট থাকবে দুইটি। এই প্রস্তাবের বিরুদ্ধে প্রবীণ কংগ্রেস নেতারা ছাড়াও বামপন্থী দলগুলিও প্রতিবাদ করেন। দুই রাজ্যে এই প্রস্তাবের বিরুদ্ধে সত্যাগ্রহ আন্দোলনের মধ্যে বিহার বিধানসভায় ২৪শে ফেব্রুয়ারি প্রস্তাবটি পাশ হয়ে যায়। লোক সেবক সংঘের কর্মীরা ১৯৫৬ খ্রিষ্টাব্দের ২০শে এপ্রিল পাকবিড়রা গ্রাম থেকে বাঁকুড়া, বেলিয়াতোড়, সোনামুখী, পাত্রসায়র, খন্ডঘোষ, বর্ধমান, পান্ডুয়া, মগরা, চুঁচুড়া, চন্দননগর, শ্রীরামপুর, হাওড়া হয়ে কলকাতা শহরের দিকে শান্তিপূর্ণ পদযাত্রা শুরু করে ৬ই মে কলকাতা পৌঁছায়, ৭ই মে মহাকরণ অবরোধের কর্মসূচী অনুসারে বিনয়-বাদল-দীনেশ বাগ পৌঁছছে ৯৬৫ জন কারাবরণ করেন। এই ঘটনার তিন দিন আগে ৪ঠা মে উভয় রাজ্যের সংযুক্তির প্রস্তাবনা বাতিল হয়ে যায়।
ওয়েব সার্ভার
ওয়েব সার্ভার (Web server) হল একটি কম্পিউটার সফ্টওয়্যার ও অন্তর্নিহিত হার্ডওয়্যার যা হাইপার টেক্সট ট্রান্সফার প্রোটোকল ( HTTP ) অথবা এর বৈকল্পিক সুরক্ষিত হাইপারটেক্সট ট্রান্সফার প্রোটোকল সিকিউর (HTTPS ) এর মাধ্যমে অনুরোধ গ্রহণ করে। একজন ব্যবহারকারী সাধারণত একটি ওয়েব ব্রাউজার অথবা ওয়েব ক্রলার HTTP ব্যবহার করে একটি ওয়েব পৃষ্ঠা অথবা অন্যান্য সংস্থানের জন্য একটি অনুরোধ করে যোগাযোগ শুরু করে থাকে এবং সার্ভার সে সংস্থানের সামগ্রী বা একটি ত্রুটি বার্তার সাথে প্রতিক্রিয়া জানায়৷ এটি করার জন্য কনফিগার করা হলে একজন ওয়েব সার্ভার ব্যবহারকারী এজেন্টের কাছ থেকে পাঠানো সংস্থানগুলি গ্রহণ এবং সংরক্ষণ করতে পারে।
আলী ইমাম (স্থপতি)
স্থপতি আলী ইমাম বাংলাদেশ প্রকৌশল বিশ্ববিদ্যালয় থেকে স্থাপত্য বিষয়ে বিএসসি ডিগ্রি অর্জন করেছেন। এরপরে ইউনিভার্সিটি কলেজ লন্ডন (ইউসিএল) থেকে উচ্চতর শিক্ষা গ্রহণ করেন।স্থাপত্য অধিদপ্তরে কাজ করেছেন। আলী ইমাম আর্কিটেক্টস্‌-এর সাথে যুক্ত। নর্থ-সাউথ বিশ্ববিদ্যালয়ের খণ্ডকালীন শিক্ষক
তিনি বাংলাদেশের রাজধানী ঢাকায় অবস্থিত বঙ্গবন্ধু নভোথিয়েটার নামক নক্ষত্রশালাটির নকশা করেছেন।
গাইবান্ধা-৫
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ফজলে রাব্বী মিয়া বিনা প্রতিদ্বন্দ্বিতায় নির্বাচিত হন।
মাইক সেলভি
মাইকেল ওয়াল্টার উইলিয়াম সেলভি (Mike Selvey; জন্ম: ২৫ এপ্রিল, ১৯৪৮) মিডলসেক্সের চিসউইক এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার, লেখক, ধারাভাষ্যকার ও ক্রীড়া সাংবাদিক। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগন, মিডলসেক্স ও সারে এবং দক্ষিণ আফ্রিকান ক্রিকেটে অরেঞ্জ ফ্রি স্টেট দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন মাইক সেলভি।
প্রথম-শ্রেণীর ক্রিকেট
বেটারসী গ্রামার স্কুল, ম্যানচেস্টার বিশ্ববিদ্যালয় ও কেমব্রিজের ইমানুয়েল কলেজে অধ্যয়ন করেছেন মাইক সেলভি। ১৯৭২ সালে মিডলসেক্সের পক্ষে যোগদান করেন। এরপূর্বে সাসেক্স ও কেমব্রিজ বিশ্ববিদ্যালয়ের পক্ষে খেলতেন। তন্মধ্যে, মিডলসেক্সের পক্ষেই তিনি তার খেলোয়াড়ী জীবনের অধিকাংশ সময় অতিবাহিত করেন।
১৯৬৮ সাল থেকে ১৯৮৪ সাল পর্যন্ত মাইক সেলভি’র প্রথম-শ্রেণীর খেলোয়াড়ী জীবন চলমান ছিল। শক্তিধর ও মিশুক স্বভাবের অধিকারী ছিলেন মাইক সেলভি। সারের পক্ষে ফাস্ট-মিডিয়াম বোলার হিসেবে খেলোয়াড়ী জীবন শুরু করেন। তবে, ১৯৬৮ থেকে ১৯৭১ সময়কালে ছয়টিমাত্র খেলায় অংশ নিয়ে তেমন কোন প্রভাব বিস্তার করতে পারেননি। ১৯৭১ সালে কেমব্রিজ একাদশের পক্ষে এক মৌসুম খেলে ব্লুধারী হন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন মাইক সেলভি। ৮ জুলাই, ১৯৭৬ তারিখে ম্যানচেস্টারে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১১ ফেব্রুয়ারি, ১৯৭৭ তারিখে মুম্বইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
১৯৭৬ সালে অনেকটা বিস্ময়করভাবে ইংল্যান্ড দলের পক্ষে টেস্ট ক্রিকেটে অভিষেক ঘটে তার। ওল্ড ট্রাফোর্ড টেস্টে ওয়েস্ট ইন্ডিজের মুখোমুখি হবার পূর্বে অর্ধ-ডজন ফাস্ট বোলার আঘাতের কবলে পড়েন। বোলিং উদ্বোধনে নেমে প্রথম ২০ বলে মাত্র ৬ রান খরচ করে রয় ফ্রেডেরিক্স, ভিভ রিচার্ডস ও আলভিন কালীচরণকে বিদেয় করেন। ঐ ইনিংসে তিনি ৪/৪১ বোলিং পরিসংখ্যান গড়েন। খেলায় তিনি ১৫২ রান খরচায় ৬ উইকেট পেলেও তার দল ৪২৫ রানে পরাজয়বরণ করেছিল।
এরপর পরবর্তী শীতকালে ভারত গমন করেন। একটিমাত্র টেস্টে অংশ নিয়ে আরও দুই উইকেট স্বীয় ঝুলিতে পুড়েন।
লাউহাটি ইউনিয়ন
লাউহাটি ইউনিয়ন বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
প্রশাসনিক অঞ্চল
লাউহাটি ইউনিয়ান- গ্রাম ১৬টি যা ৯ টি ওয়ার্ডের অধীনে।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী লাউহাটি ইউনিয়নের মোট জনসংখ্যা ২৩,৯৫৯ জন।
হাট-বাজার
একসময় বাংলাদেশের মধ্যে অনেক স্বনামধন্য একটি হাট ছিলো লাউহাটি গরুর হাট বাংলাদেশের প্রায় সব জেলা থেকে ব্যবসায়ী এই হাটে গরু কেনা বেচা করতেন।
লাউহাটি ইউনিয়নের হাটের তালিকাঃ
দর্শনীয় স্থান
এটি দেলদুয়ার জমিদার আমলে তৈরি এবং সুন্দর কারুকাজে নির্মিত।প্রায় দেড়শো বছর পুরনো এই মসজিদ স্থানীয় ঐতিহ্যকে ধারণ করে আছে।
যোগ-কুণ্ডলিনী উপনিষদ
এটি কুণ্ডলিনী যোগের প্রকাশের সাথে সম্পর্কিত অত্যন্ত তাৎপর্যপূর্ণ পাঠ্য। হঠ ও লাম্বিক যোগ বর্ণনা করে, এবং শেষ অধ্যায়টি মূলত আত্ম-জ্ঞান, আত্মা,  ব্রহ্ম এবং জীবিত মুক্তির সন্ধান সম্পর্কে। এটি হিন্দুধর্মের শক্তি ঐতিহ্যের তন্ত্রের গুরুত্বপূর্ণ পাঠ্য এবং কুণ্ডলিনী যোগের সবচেয়ে গুরুত্বপূর্ণ পাঠগুলির মধ্যে একটি হিসেবে বিবেচিত হয়।
লাউহাটি ইউনিয়ন
দর্শনীয় স্থান
বাংলাদেশের নদী গুলোর নাম আসলে ধলেশ্বরীর নাম চলে আসে প্রথম সারিতে।লাউহাটির বুকের উপর দিয়ে চলে গেছে এই নদী।ধলেশ্বরীর পলিতে গড়ে উঠা এই অঞ্চলের অন্যতম রূপের খোড়াক এই নদী।বর্ষা মৌসুমে এই নদীতে দৃষ্টিনন্দন নৌকা বাইচের আয়োজন করা হয় যা গ্রামীণ সংস্কৃতি ও ঐতিহ্যকে ধারণ করে রেখেছে বহুকাল ধরেই। এই অঞ্চলের অন্যতম বৃহত্তর ও প্রাচীন বিদ্যাপীঠ।যা ১৯৩১ সালে স্থাপিত।
খেলাধুলা
এই অঞ্চলে ফুটবল,ক্রিকেট,ভোলিবল,ব্যাডমিন্টন, কাবাডি ইত্যাদি খেলা জনপ্রিয়।এছাড়া গ্রামীণ খেলা যেমনঃ লুকোচুরি,গোল্লাছুট ইত্যাদিও জনপ্রিয়।
উল্লেখযোগ্য ব্যক্তিত্ব
প্রখ্যাত আইন বিশেষজ্ঞ,রাজনীতিবিদ ও ভাষাবিদ ডক্টর আলীম আল রাজী লাউহটির কৃতি সন্তান।আল রাজী বহু গ্রন্থ প্রণেতা,বিদ্যালয়ের প্রতিষ্ঠাতা,রাজনীতির ময়দানে সরব ব্যক্তিত্ব।পাকিস্তান পিপলস পার্টির প্রতিষ্ঠাতা।
বিশিষ্ট আইনজীবী ও রাজনীতিবিদ ব্যারিস্টার শওকত আলী খান এই এলাকার অন্যতম পরিচিত মুখ।১৯৭০ সালে তৎকালীন পূর্ব পাকিস্তানের নির্বাচনে তিনি আওয়ামী লীগের পক্ষ থেকে জয়ী হন এবং সংসদ সদস্য নির্বাচিত হন।বিভিন্ন স্কুল, কলেজ ইত্যাদি প্রতিষ্ঠার পাশাপাশি ছিলেন একজন উল্লেখযোগ্য সমাজসেবকও। মাওলানা আব্দুল আযিয রাহমানী(রহ.) হেরন্ডপাড়ায় জন্মগ্রহণ করেন।দিল্লির দারুল হাদিস রাহমানীয়ায় পড়াশোনা করে ইলমে হাদিসের অঢেল জ্ঞানার্জন করেন।দারুল হাদিস রাহমানীয়া ফারেগ এই বিদ্বান উক্ত অঞ্চলে ইলমী খিদমত আঞ্জাম দেন।কুরআন ও সুন্নাহের প্রচার প্রসারে অগ্রণী ভূমিকা পালন করেন।১৯৫৩ সালে তারই হাত ধরে প্রতিষ্ঠা লাভ করে বর্তমান লাউহাটি আলীম মাদ্রাসা।আমৃত্যু কুরআন সুন্নাহ প্রতিষ্ঠার কাজে আঞ্জাম দেওয়া এই জ্ঞান তাপস উক্ত অঞ্চলের ইলমী নক্ষত্র বলা চলে।
এম. নওয়াব আলী ছিলেন একজন বিশিষ্ট ফুটবলার এবং বাংলাদেশ গভর্নমেন্ট প্রিন্টিং প্রেস এর জেনারেল মেনেজার।ষাটের দশকে ফুটবল জগতে তার ছিলো বিশেষ সুখ্যাতি।তাকে চীনের প্রাচীর হিসেবে আখ্যায়িত করা হতো।তিনি লাউহাটি গ্রামে জন্মগ্রহণ করেন।
যোগ-কুণ্ডলিনী উপনিষদ
কালপঞ্জি
যোগ-কুণ্ডলিনী উপনিষদ হল সাধারণ যুগের পাঠ, যা যোগসূত্রের কিছু পরে রচিত হয়। ব্যানার্জী বলেছেন যে যোগ-কুণ্ডলিনী পাঠ, অনেক শেষের যোগ উপনিষদের মতো, যোগের ধারণা ও পদ্ধতিগুলিকে সম্বন্ধে আলোচনা করে যা সিদ্ধ যোগী গুরুদের দ্বারা শেখানো হয় যেমন গোরক্ষনাথ, একজন ১১ শতকের যোগী।
গঠন
পাঠ্যটি শ্লোকে সেট করা হয়েছে, তিনটি অধ্যায়ে গঠন করা হয়েছে, মোট ১৭১টি শ্লোক রয়েছে। প্রথম অধ্যায়ে ৮৭টি শ্লোক রয়েছে এবং যোগ অনুশীলন নিয়ে আলোচনা করা হয়েছে। ৪৯টি শ্লোক বিশিষ্ট দ্বিতীয় অধ্যায়ে খেকারি জ্ঞানের আলোচনা করা হয়েছে। শেষ অধ্যায়ে ৩৫টি শ্লোক রয়েছে এবং এতে আত্মা, ব্রহ্ম, ধ্যান এবং জীবিত মুক্তির আলোচনা করা হয়েছে।
যোগ-কুণ্ডলিনী উপনিষদের বিষয়বস্তু হঠযোগ ও মন্ত্র যোগ দ্বারা প্রভাবিত ছিল, প্রথম দুটি অধ্যায় কুন্ডলিনী তন্ত্রের শ্লোকগুলিতে গঠন করা হয়েছে, তৃতীয় অধ্যায়টি জপ রীতিতে (মন্ত্র যোগ) গঠন করা হয়েছে।
অধ্যায় ১: অনুশীলন
প্রথম অধ্যায়টি এই বিবৃতি দিয়ে শুরু হয় যে মানুষের মনস্মৃতি ও প্রাণ (প্রাণ শ্বাস, অভ্যন্তরীণ জীবন-শক্তি) দ্বারা প্রভাবিত হয়। প্রথমত ও সর্বাগ্রে, পাঠ্য বলে, যোগীর প্রানকে আয়ত্ত করে শুরু করা উচিত। উপনিষদের শ্লোক ১,২ দাবি করে যে এটি মিতাহার,  আসন ও "আভ্যন্তরীণ শক্তির (কুণ্ডলিনী) উদ্দীপনা" দ্বারা অর্জন করা যেতে পারে।
উপনিষদের শ্লোক ১.৩ ও ১.৪-এ মিতাহারের উপর জোর দেয়া হয়েছে, এবং বলা হয়েছে যে একজনকে অবশ্যই পুষ্টিকর ও বুদ্ধিদীপ্ত খাবার খেতে হবে। মিতাহার দশটি যমের একটি।
উপনিষদ ১.৪ থেকে ১.৬ শ্লোকে যোগী এবং যোগিনীর অনুশীলনের অংশ হিসেবে আসন বর্ণনা করে। আসন মানে "বসা"। পাঠ্যটি এই শ্লোকগুলিতে মাত্র দুটি আসনের তালিকা দেয় – পদ্মাসন (পদ্ম ভঙ্গি) এবং বজ্রাসন (হীরা বা হাঁটুর ভঙ্গি)।
উপনিষদের ১.৭ থেকে ১.১৮ শ্লোকগুলি কুণ্ডলিনী-উদ্দীপনার অনুশীলনকে সংক্ষিপ্ত করে। দুটি ধাপের মধ্যে রয়েছে সরস্বতী নদীকে জাগানো, এবং শ্বাস নিয়ন্ত্রণ (প্রাণায়াম ও কুম্ভক); কুম্ভক প্রাণের সম্পূর্ণ সংযম ঘটায়। ১.১৮-১.৩৯ শ্লোকের পাঠে সূর্য-কুম্ভক, উজ্জয়ী-কুম্ভক, সিতালি-কুম্ভক ও ভাস্ত্র-কুম্ভক সহ বিভিন্ন উপায়ে শ্বাস নিয়ন্ত্রণ অনুশীলনের বিবরণ রয়েছে। ১.৪০ থেকে ১.৫৩ শ্লোকে তিন ধরনের বন্ধাকে সংক্ষিপ্ত করা হয়েছে – মুল বন্ধ, উদিয়ান বন্ধ এবং জলন্ধর বন্ধ। পাঠে বলা হয়েছে যে কুম্ভক ও বন্ধ অনুশীলন বিভিন্ন নদী (রক্তবাহী জাহাজ যার মাধ্যমে সূক্ষ্ম ও কার্যকারণ শক্তি প্রবাহিত হয়) জাগিয়ে তোলে।
বাধাসমূহ
যোগ-কুণ্ডলিনী উপনিষদ, শ্লোক ১.৫৪ থেকে ১.৬৬ পর্যন্ত অগ্রগতির পদক্ষেপ এবং কতবার যোগের চেষ্টা করা উচিত, এবং একজনের উন্নতির পথে বাধাগুলি সুপারিশ করে। শ্লোক ১.৫৬-১.৬১-এ, এটি বলে যে যারা অসুস্থ বা আহত তাদের এই যোগব্যায়াম করা উচিত নয় এবং যারা মলত্যাগে বাধাগ্রস্ত তাদেরও বিরত থাকা উচিত। পাঠ্যটি যোগীর অগ্রগতির বাধা হিসাবে নিম্নলিখিত হিসাবে তালিকাভুক্ত করে: আত্মসংশয়, বিভ্রান্তি, উদাসীনতা, অস্বাভাবিক ঘুম, ত্যাগ করার অভ্যাস, বিভ্রম, পার্থিব নাটকে আটকা পড়া, বর্ণনা বোঝার ব্যর্থতা, সম্পর্কে সন্দেহযোগের সত্য।
চক্র
১.৬৫ থেকে ১.৭৬ শ্লোকগুলি অগ্রগতি ও অভিজ্ঞতার প্রক্রিয়াকে বর্ণনা করে, পাঠ্যটিতে বলা হয়েছে যে অনাহত নামক ষোলটি পাপড়ি সহ চক্রটি জাগ্রত হয়, যা মানবদেহের গুরুত্বপূর্ণ তরলগুলিকে প্রতীকীভাবে চাঁদ ও সূর্যের সাথে সংযুক্ত করে, যা যথাক্রমে মধ্যে ঠান্ডা ও গরম সারাংশ সচেতনতা। পাঠ্যটি ছয়টি চক্রকে তালিকাভুক্ত করে কারণ আজনা মাথার মধ্যে (দুই ভ্রুর মাঝখানে), বিশুদ্ধি (ঘাড়ের মূল), অনাহত  (হৃদয়), মণিপুরক (নাভি), স্বাধিষ্ঠান (জনন অঙ্গের কাছে) এবং মূলধারা (আল-এর গোড়ায়) ) এগুলি, পাঠ্যটি বলে, শক্তির কেন্দ্র (শক্তি, শক্তি, সূক্ষ্ম বল)।
লক্ষ্য
যোগ-কুণ্ডলিনী উপনিষদ, ১.৭৭ থেকে ১.৮৭ শ্লোকে, কুণ্ডলিনী-যোগ অনুশীলনের যাত্রার গন্তব্যকে ব্রহ্ম, আত্মা এবং অভ্যন্তরীণ মুক্তির জ্ঞানের রূপরেখা দেয়। শ্লোক ১.৭৭ থেকে ১.৮১, এটি যোগীকে "অযৌক্তিক ও অসম্ভব ধারণা" যেমন দড়ি সর্প, বিভ্রান্তি যেমন পুরুষ ও মহিলাদের যোগের মাধ্যমে "মুক্তার ঝিনুকের খোলে রূপ" আশা করার বিরুদ্ধে সতর্ক করে। পাঠ্যটি বলে যে লক্ষ্যটি যোগিনের জন্য:
"पिण्डब्रह्माण्डयोरैक्यं लिङ्गसूत्रात्मनोरपि । स्वापाव्याकृतयोरैक्यं स्वप्रकाशचिदात्मनोः ॥
দেহের অণুজগতের তুরিয়া (অভ্যন্তরে বিশুদ্ধ চেতনা) মাধ্যমে বিশ্ব-আত্মান (মহাজাগতিক আত্মা) এর একত্ব উপলব্ধি করুন, বিরাদ-আত্মান (মহান আত্মা) সঙ্গে স্থূল জগতের তুরিয়ার মাধ্যমে। সুত্রমনের সাথে লিঙ্গকে উপলব্ধি করুন, অপ্রকাশিত অবস্থার সাথে নিদ্রার, আত্মার আত্মপ্রকাশিত আত্মার চেতনার আত্মার সাথে নিজেকে প্রকাশ করুন।"
- যোগ-কুণ্ডলিনী উপনিষদ ১.৮১
অধ্যায় ২: খেচরী বিদ্যা
অধ্যায় ২ খেচরী জ্ঞানের প্রশংসা ও বিস্ময় দিয়ে শুরু হয়েছে, এই দাবির সাথে যে "যে এটি আয়ত্ত করেছে, সে বার্ধক্য ও মৃত্যুহীন" এবং রোগের যন্ত্রণা থেকে মুক্ত। খেচরী শব্দের অর্থ হল "ইথারিয়াল অঞ্চলগুলিকে অতিক্রম করা", এবং পাঠ্যটি অধ্যায়ের প্রথম ১৬টি শ্লোককে উত্সর্গ করে যা বলে যে এটি কতটা কঠিন, এটি কতটা বিস্ময়কর ও অলৌকিক, এমনকি বিশেষজ্ঞরাও এতে ব্যর্থ হন, এই জ্ঞান কত গোপন, খেচরী-বিদ্যা আয়ত্ত করার জন্য একশত পুনর্জন্মও কীভাবে অপর্যাপ্ত।  কিন্তু যাঁরা করেন, শিব রাজ্য লাভ করেন, পাঠ দাবি করেন, এবং তাঁরা জগতের সমস্ত আসক্তি থেকে মুক্ত হন।
২.১৭ থেকে ২.২০ শ্লোকগুলি কীভাবে খেচরী-বিদ্যা বীজ বের করতে হয় তা ব্যাখ্যা করার জন্য গুপ্ত নিয়মাবলী ব্যবহার করে। এইগুলি তারপর ২.২০ শ্লোকে একটি খেচরী-মন্ত্রে গঠিত হয়, "হৃণ, ভাম, সাম, শান, ফাঁ, সাম ও ক্ষন"। পাঠ্যটি, ২.২১-২.২৭ শ্লোকে মন্ত্রের প্রশংসায় ফিরে আসে এবং তারপর বর্ণনা করে যে মন্ত্রের বিড়বিড় করা এবং ২.২৮ থেকে ২.৪৯ শ্লোকে বারো বছর ধরে বিভিন্ন ধরনের কঠোর খেচরী-যোগ অনুশীলন করা হয়েছে। সাফল্য অর্জিত হবে, অধ্যায় ২-এর সমাপনী শ্লোকে লেখা আছে, যখন যোগী তার দেহে, সমগ্র মহাবিশ্ব দেখতে পায়।
অধ্যায় ৩: জীবনমুক্ত
উপনিষদের তৃতীয় অধ্যায়ে সমাধির অবস্থা নিয়ে আলোচনা করা হয়েছে এবং তা হল জীবনমুক্ত। এটি সমাধি কে আত্মার সেই অবস্থা এবং বিশুদ্ধ চেতনা হিসাবে সংজ্ঞায়িত করে যেখানে "সবাই এক হিসাবে পরিচিত" এবং একত্বের অমৃতে অস্তিত্ব। শ্লোক ৩.১ থেকে ৩.১১ দৃঢ়ভাবে, আয়ঙ্গার অনুবাদ করে যে, এই অবস্থা হল "আমিই ব্রহ্ম-এর মনোভাব ধরে নেওয়া এবং তাও ত্যাগ করা", মনের সমস্ত বন্ধন দূর করা, এবং নিজের মধ্যে থাকা ঈশ্বরকে জাগ্রত করা, নিজের শক্তিযুক্ত কুণ্ডলিনী এবং ছয়টি চক্র।
যোগী, মায়া দ্বারা বিভ্রান্ত হয়ে ক্লান্ত হয়ে ৩.২৫ থেকে ৩.৩২ শ্লোকে পাঠ্যটি উল্লেখ করেছেন, প্রশ্ন "আমি কে? কীভাবে জাগতিক অস্তিত্বের উদ্ভব হয়েছে? আমি যখন ঘুমাচ্ছি তখন আমি কোথায় যাব? আমি যখন জেগে থাকি তখন কে কাজ করে? কে কাজ করে? যখন আমি ঘুমের মধ্যে স্বপ্ন দেখি?" এটি একজনের পুনর্জন্মে হারিয়ে যাওয়া জ্ঞান। ধ্যান ও কুণ্ডলিনী যোগ একজনকে ভিতরের উত্তরগুলি উপলব্ধি করতে সাহায্য করে, ভিতরে আলোকিত করে, জীবনমুক্তের সাধু রাজ্যে পৌঁছায়, যিনি কেবল শাশ্বত ব্রহ্মেই থাকেন, উপনিষদ বলে।
পায়ের ক্রিকেট
পায়ের ক্রিকেট, এগারো জন খেলোয়াড়ের দুটি দলের মধ্যে খেলা ক্রিকেটের একটি রূপ, যা ৮০ থেকে ১২০ ফুট ব্যাসার্ধের একটি বৃত্তাকার মাঠে খেলা হয়। খেলাটি ভারত, নেপাল, ভুটান এবং শ্রীলঙ্কার মতো দক্ষিণ এশিয়ার দেশগুলিতে খেলা হয়।
পায়ের ক্রিকেটে বল চালানোর জন্য ব্যাটের পরিবর্তে পা ব্যবহার করা হয়। বোলার নিচু হাতে বোলিং করে এবং রান স্কোর করতে লেগসম্যানকে বলটি আঘাত করে। একজন লেগসম্যান লাথি মেরে বাউন্ডারি লাইনের বাইরে বল পাঠিয়ে চার বা ছয় রান করতে পারেন।
ইতিহাস
পায়ের ক্রিকেট খেলাটি একটি বিখ্যাত বিনোদনমূলক খেলা ছিল। এটি নিজস্ব নিয়মে ভারতের বিভিন্ন অংশে খেলা হত। এটি মহারাষ্ট্রের আওরঙ্গবাদের সেন্ট ফ্রান্সিস উচ্চ বিদ্যালয় মাঠে ব্যাপকভাবে খেলা হয়েছিল এবং ১৯৯৯ থেকে ২০০২ সালে মেহুল সোরথিয়া নামে স্থানীয় একটি ছেলে তাদের শিক্ষার্থীদের এই খেলার সাথে পরিচয় করিয়ে দেয়। এটি এত জনপ্রিয় হয়েছিল যে এটি এখনও আওরঙ্গবাদের অনেক স্কুলে খেলা হয়। ২০০৫ সালে ব্যাঙ্গালোরের শারীরিক শিক্ষার শিক্ষক জনাব এস নাগরাজ শারীরিক সুস্থতার উৎস হিসাবে এই খেলব শহরের স্কুলের শিশুদের জন্য বিনা মূল্যে প্রবর্তন করেছিলেন। এটি ভারতের প্রায় সমস্ত অঞ্চলে খেলা হতো তবে এই খেলাটির কোনও সর্বজনীন নিয়ম ছিল না। দিল্লির শারীরিক শিক্ষার শিক্ষক মিঃ জোজেন্দ্র প্রসাদ বর্মা দীর্ঘদিন ধরে পায়ের ক্রিকেট নিয়ে ব্যবহারিক কাজ এবং গবেষণার পরে তিনি ২০১০ সালে পায়ের ক্রিকেটের অফিশিয়াল রুল বইটি উপস্থাপন করেন। মিঃ বর্মা এবং তাঁর দলের এই প্রচেষ্টা যে বর্তমানে ভারত, পাকিস্তান, শ্রীলঙ্কা, ভুটান, নেপাল, বাংলাদেশ, ফ্লোরিডা এবং ঘানাতে পায়ের ক্রিকেট খেলা হয়। দিল্লির জে পি বর্মা এবং ব্যাঙ্গালোরের এস নাগরাজ পায়ের ক্রিকেট খেলার জনক হিসাবে পরিচিত। মিঃ বর্মা আন্তর্জাতিক পায়ের ক্রিকেট কাউন্সিল এবং ভারতের লেগ ক্রিকেট ফেডারেশনের বর্তমান সচিব।
বিশেষ উল্লেখ
পায়ের ক্রিকেট ১১জন খেলোয়াড় এবং ৪জন অতিরিক্ত খেলোয়াড়ের মধ্যে খেলা হয়। এর বৃত্তাকার মাঠটি ৮০ এবং ১২০ ফুট ব্যাসার্ধের হয়ে থাকে। পিচটি ৮ ফুট প্রস্থের এবং ৪২ ফুট থেকে ৪৮ ফুট দীর্ঘ হয়, (খেলোয়াড়দের বয়স গ্রুপ এবং বিভাগের উপর নির্ভর করে)। স্টাম্পগুলির দূরত্ব ১২ ইঞ্চি (১ ফুট)।
ফেডারেশন
আন্তর্জাতিক পর্যায়ে পায়ের ক্রিকেট আন্তর্জাতিক পায়ের ক্রিকেট কাউন্সিল কর্তৃক পরিচালিত এবং প্রচারিত হয়। এই আন্তর্জাতিক সংস্থার সভাপতি হলেন শ্রী সুরেন্দ্র কুমার এবং মহাসচিব শ্রী জোগিন্দার প্রসাদ বর্মা। ভারতে, পায়ের ক্রিকেট ফেডারেশন অফ ইন্ডিয়া একটি শীর্ষস্থানীয় পরিচালনা কমিটি, যা ২০১১ সালে গঠিত হয়েছিল। এটি সোসাইটিস রেজিস্ট্রেশন আইন, ১৮৬০ এর অধীনে নিবন্ধিত এবং আন্তর্জাতিক পায়ের ক্রিকেট কাউন্সিল কর্তৃক অনুমোদিত। ভারত ছাড়াও পায়ের ক্রিকেট নেপাল, ভুটান, শ্রীলঙ্কা, ফ্লোরিডা, ঘানা এবং পাকিস্তানে বিখ্যাত।
প্রতিযোগিতা
ভারতে জাতীয় চ্যাম্পিয়নশিপ: জুলাই ২০১২ সালে, দিল্লির বাওয়ানার রাজীব গান্ধী স্টেডিয়ামে ভারতের পায়ের ক্রিকেট ফেডারেশন কর্তৃক সিনিয়র ন্যাশনাল টি-টোয়েন্টি, পায়ের ক্রিকেট চ্যাম্পিয়নশিপের আয়োজন করা হয়েছিল যেখানে মোট ছেলে ও মেয়েদের ২৪ টি দল অংশ নিয়েছিল। দিল্লির বিধায়ক ও সংসদ বিষয়ক সম্পাদক সুরেন্দ্র কুমার উদ্বোধনী অনুষ্ঠানের প্রধান অতিথি ছিলেন এবং চ্যাম্পিয়নশিপের দ্বিতীয় দিনের প্রধান অতিথি ছিলেন অলিম্পিক রেসলার এবং ভারতের স্কুল গেমস ফেডারেশনের সভাপতি সাতপাল সিং। ২০১২ সাল থেকে পায়ের ক্রিকেট ফেডারেশন ভারতের বিভিন্ন শহর এবং রাজ্যে যেমন দিল্লি, মহারাষ্ট্র, তামিলনাড়ু, ঝাড়খণ্ড, হরিয়ানা, উত্তর পরদেশ এবং মধ্য প্রদেশে জাতীয় গেমসের আয়োজন করছে।
আন্তর্জাতিক চ্যাম্পিয়নশিপ: ২০১৩ সালের জুলাই মাসে অনুষ্ঠিত প্রথম ইন্দো-নেপাল টি-১০ পায়ের ক্রিকেট সিরিজের বিজয়ী ভারত এবং ২০১৬ সালে নেপালের কাঠমান্ডুতে প্রথম দক্ষিণ এশিয়ান চ্যাম্পিয়নশিপে রানার্স-আপ হয়েছিল। সেখানে জাতীয় চ্যাম্পিয়নশিপ এবং দুটি ইন্দো-নেপাল এবং ইন্দো-ভুটান সিরিজ পায়ের ক্রিকেট ২০১২ এবং ২০১৫ সালের মধ্যে অনুষ্ঠিত হয়েছিল। দিল্লির মিঃ ধর্মেন্দ্র লেগ ক্রিকেট গেমের সিক্সার মেশিন হিসাবে পরিচিত। তাঁর সর্বোচ্চ স্কোর ছয় ওভারে ১৭৫।
উত্তর প্রদেশের মথুরায় ৫ম জাতীয় টি-২০ পায়ের ক্রিকেট চ্যাম্পিয়নশিপ অনুষ্ঠিত হয়েছিল।
জানুয়ারী ২০১৭-এ, কর্ণাটক দল ২১১ রান করে জিতেছে, এবং ওড়িশা পায়ের ক্রিকেট দল নয়াদিল্লিতে অনুষ্ঠিত ৫ম জাতীয় টি-১০ পায়ের ক্রিকেট চ্যাম্পিয়নশিপে তৃতীয় স্থান অর্জন করেছিল। চন্দন রায় ভারতীয় পায়ের ক্রিকেট দলের বর্তমান অধিনায়ক।
সশস্ত্র সংঘাতে শিশুদের অংশগ্রহণের ঐচ্ছিক প্রটোকল
সশস্ত্র সংঘাতে শিশুদের অংশগ্রহণের ঐচ্ছিক প্রটোকল (ওপ্যাক) যা শিশু সৈনিক চুক্তি নামেও পরিচিত। এটি একটি বহুপাক্ষিক চুক্তি যার দ্বারা রাষ্ট্রসমূহ সম্মত হয় যে, ১) সামরিক বাহিনীতে ১৮ বছরের কম বয়সী শিশু নিয়োগ নিষিদ্ধ; ২) তারা নিশ্চিত করে যে, সামরিক বাহিনীতে নিয়োগের বয়স ১৬ বছরের কম নয়; এবং ৩) ১৬ বা ১৭ বছর বয়সী নিয়োগকৃত শিশুদের সরাসরি যুদ্ধ ক্ষেত্রে অংশ নেওয়া থেকে বিরত থাকবে। এই চুক্তিতে অ-রাষ্ট্রীয় সশস্ত্র গোষ্ঠীগুলিকে ১৮ বছরের কম বয়সী শিশুকে যেকোনো কাজে নিয়োগ করতে নিষেধ করা হয়েছে। ২৫ মে ২০০০ তারিখে জাতিসংঘ সাধারণ পরিষদ ৫৪/২৬৩ নং রেজুলেশনের মাধ্যমে শিশু অধিকার সংক্রান্ত কনভেনশনের একটি সম্পূরক প্রোটোকল হিসাবে এই চুক্তিটি গ্রহণ করে। ২০০২ সালের ১২ ফেব্রুয়ারি প্রটোকলটি কার্যকর হয়। ২০২০ সালের সেপ্টেম্বর পর্যন্ত ১৭০টি দেশ প্রোটোকলে স্বাক্ষর করে। আরও ১০টি দেশ স্বাক্ষর করেছে কিন্তু তা অনুমোদন করেনি এবং ১৭টি দেশ এতে স্বাক্ষর করা থেকে বিরত থাকে।
পটভূমি
দ্য কনভেনশন অন দ্য রাইটস অফ দ্য চাইল্ড (১৯৮৯) একজন শিশুকে ১৮ বছরের কম বয়সী ব্যক্তি হিসাবে সংজ্ঞায়িত করে। ইতিহাস ও সংস্কৃতি থেকে জানা যায়, সামরিক অভিযানে শিশুদের ব্যাপক অংশগ্রহণ ছিল। গ্রেট ব্রিটেনে আঠারো বছরের কম বয়সী ২,৫০,০০০ জন ছেলে প্রথম বিশ্বযুদ্ধ চলাকালে সেনাবাহিনীতে যোগ দিতে পেরেছিল। দ্বিতীয় বিশ্বযুদ্ধে শিশু সৈন্যরা ইউরোপ জুড়ে, ওয়ারশো বিদ্রোহে, ইহুদি প্রতিরোধে, এবং সোভিয়েত সেনাবাহিনীতে যুদ্ধ করেছিল । শীতল যুদ্ধ শেষ হওয়ার পর সশস্ত্র সংঘর্ষের সংখ্যা বৃদ্ধি পায় এবং সামরিক উদ্দেশ্যে শিশুদের ব্যবহার বৃদ্ধি পায়, যা ১৯৯০-এর দশকের শেষের দিকে বিশ্বব্যাপী প্রায় ৩,০০,০০০ জন শিশুকে প্রভাবিত করে। শেষের দিকে সামরিক উদ্দেশ্যে শিশুদের ব্যবহার ধীরগতিতে চলে। এর আংশিক কারণ হলো, অনেক জাতীয় সশস্ত্র বাহিনী তাদের পদ পূরণের জন্য শিশুদের উপর নির্ভর করে। তবে সশস্ত্র সংঘর্ষে শিশুদের অংশগ্রহণ সীমিত করার এটা প্রাথমিক প্রচেষ্টা। ১৯৪৯ সালের জেনেভা কনভেনশনে অতিরিক্ত প্রটোকল (আর্ট-৭৭.২) ১৯৭৭ সালে গ্রহণের মাধ্যমে শুরু হয়েছিল। নতুন প্রটোকলে ১৫ বছরের কম বয়সী শিশুদের সামরিক নিয়োগ এবং শত্রুদের সাথে সরাসরি অংশগ্রহণ নিষিদ্ধ করেছিল, কিন্তু রাষ্ট্রীয় সশস্ত্র বাহিনী এবং অ-রাষ্ট্রীয় সশস্ত্র গোষ্ঠীকে ১৫ বছর বয়সী শিশুদের নিয়োগ ও যুদ্ধে ব্যবহার করার অনুমতি দেওয়া অব্যাহত রেখেছিল। এ ছাড়াও প্রোটোকলগুলি যুদ্ধবাজদের ১৫ বছরের কম বয়সী শিশুদের শত্রুতায় ব্যবহার করতে নিষেধ করেনি যখন তাদের অংশগ্রহণ "সরাসরি" ছিল না। উদাহরণস্বরূপ স্কাউট, কুলি, তথ্যদাতা, গুপ্তচর, বার্তা বাহক এবং অন্যান্য সহায়ক ভূমিকায়। ১৯৮৯ সালে এই সীমিত মানগুলি শিশু অধিকার সংক্রান্ত কনভেনশনে (সিআরসি) অন্তর্ভুক্ত করা হয়েছিল। তবে শিশু অধিকারের সমর্থকরা হতাশ হয়ে পড়েছিলেন এবং বিশ্বাস করেছিলেন যে, শিশুদের মৌলিক অধিকার প্রতিষ্ঠার একটি চুক্তিতে তাদের সকল প্রকার সামরিক সম্পৃক্ততা থেকে রক্ষা করা উচিত। এটি অর্জনের জন্য মানবাধিকার প্রচারকরা এবং সহানুভূতিশীল সরকারদের একটি ছোট দল একটি নতুন চুক্তির জন্য বৈশ্বিক প্রচারাভিযান শুরু করে, যা ২০০০ সালে সশস্ত্র সংঘর্ষে শিশুদের জড়িত থাকার বিষয়ে শিশু অধিকার সংক্রান্ত কনভেনশনের ঐচ্ছিক প্রোটোকল হিসাবে গৃহীত হয়েছিলো।
প্রাথমিক আলোচনা
শিশু অধিকার সংক্রান্ত কনভেনশন গৃহীত হওয়ার পাঁচ বছর পর অর্থাৎ ১৯৯৪ সালের মধ্যে শিশুদের অধিকারের সমর্থক ও সহানুভূতিশীল সরকারগুলি আন্তর্জাতিক সম্প্রদায়কে জাতিসংঘের মানবাধিকার কমিশনের একটি ওয়ার্কিং গ্রুপ প্রতিষ্ঠার জন্য প্ররোচিত করেছিল। এর আদেশ ছিল যে, কনভেনশনের একটি নতুন প্রটোকল নিয়ে আলোচনা শুরু করা যা সামরিক উদ্দেশ্যে শিশুদের ব্যবহার সম্পর্কিত মান বাড়াবে। প্রোটোকল নিয়ে আলোচনায় থাকা বৃহৎ রাষ্ট্রগুলি ১৮ বছরের কম বয়সীদেরকে (তথাকথিত "স্ট্রেইথ-১৮" নীতি) সমস্ত সামরিক নিয়োগ বন্ধ করতে ইচ্ছুক হলেও, অল্প সংখ্যক দেশ এর বিরোধী ছিল। দেশগুলো হলো- বাংলাদেশ, কিউবা, ইসরাইল, দক্ষিণ কোরিয়া, কুয়েত, পাকিস্তান, যুক্তরাজ্য এবং যুক্তরাষ্ট্র। জো বেকারের মতে, আলোচনায় সক্রিয়ভাবে জড়িত একজন মানবাধিকার আইনজীবী বলেন, "সরকারগুলি জেনেভায় বার্ষিক আলোচনার একটি সিরিজ শুরু করেছিল, কিন্তু ১৯৯৮ সালের মধ্যে আলোচনাগুলি ভেস্তে গেলে এর কারণ স্পষ্ট হয়। আর তা হলো, সরকারগুলি তাদের জাতীয় সশস্ত্র বাহিনীতে, বিশেষ করে মার্কিন যুক্তরাষ্ট্র ও যুক্তরাজ্যে দীর্ঘকাল ধরে সৈনিক নিয়োগে আঠারো বছর বয়স ব্যবহার করেছিল। তারা একটি নতুন মান সমর্থন করতে ইচ্ছুক ছিল না, যা তাদের জাতীয় অনুশীলনের সাথে সাংঘর্ষিক।"যদিও কিছু রাজ্য পরিবর্তনের বিরোধিতা করেছিল তবুও তারা বলেছিল যে তারা এটিকে বাতিল করবে না। মার্কিন যুক্তরাষ্ট্র বেকারত্ব কমাতে তার অবস্থানের উপর জোর দিয়েছিল। শিশুদের সশস্ত্র সংঘর্ষের প্রভাব সম্পর্কে একটি বড় গবেষণায় শিশু অধিকারের সমর্থকদের একটি প্রস্তাব এই চুক্তির জন্য উচ্চ স্তরের সমর্থন সংগ্রহের উপকরণ ছিল। এই গবেষণায় প্রস্তাব দেওয়া হয়েছিল যে, শিশু অধিকার বিষয়ক কমিটি জাতিসংঘের সাধারণ পরিষদ কর্তৃক কমিশন করা হয়েছিল এবং ১৯৯৬ সালে গ্রা মাচেল দ্বারা শুরু হয়েছিল। সেটি হলো- শিশুদের উপর সশস্ত্র সংঘাতের প্রভাব। প্রতিবেদনটি বিশেষ করে সশস্ত্র সংঘর্ষে অংশগ্রহণকারী হিসেবে ছোট শিশুদের ব্যবহার নিয়ে উদ্বিগ্ন ছিল। বিশেষ করে বিশ্বব্যাপী প্রতি বছর হাজার হাজার শিশু নিহত, পঙ্গু এবং মানসিকভাবে আহত হওয়ার প্রমাণ উপস্থাপন করে। এতে সকল সশস্ত্র বাহিনীতে শিশুদের নিয়োগ বন্ধেরও আহ্বান জানানো হয়।
শিশু সৈনিকদের ব্যবহার বন্ধ করার জন্য জোট
১৯৯৮ সালে নতুন চুক্তির বিষয়ে আলোচনা স্থগিত হয়। তবে “দ্য কোলিশন টু স্টপ দ্য ইউজ অফ দ্য ইউজ অব চাইল্ড সোলজারস” (বর্তমানে চাইল্ড সোলজারস ইন্টারন্যাশনাল নামে পরিচিত) ছয়টি মানবাধিকার ও মানবিক সংস্থা (অ্যামনেস্টি ইন্টারন্যাশনাল, হিউম্যান রাইটস ওয়াচ, ইন্টারন্যাশনাল ফেডারেশন টের ডেস হোমস, জেসুইট রিফিউজি সার্ভিস, কোয়েকার ইউনাইটেড নেশনস অফিস (জেনেভা) এবং সেভ দ্য চিলড্রেন) এ ব্যাপারে ঐকমত্য হয। নতুন চুক্তিতে স্ট্রেইথ-১৮ নীতি অন্তর্ভুক্ত করার লক্ষ্যে, জোট দ্রুতগতিতে ত্রিশটিরও বেশি দেশকে জাতীয় তালিকায় অধিভুক্ত করে। দ্য কোয়ালিশন আন্তর্জাতিকভাবে স্ট্রেইথ-১৮ নীতিকে সক্রিয়ভাবে সমর্থনকারী কয়েকটি ছোট্ট দেশকে নিয়ে জোটে করে। দেশগুলো হলো কানাডা, ডেনমার্ক, ইথিওপিয়া, ফিনল্যান্ড, জাপান, মোজাম্বিক, নরওয়ে, পর্তুগাল, দক্ষিণ আফ্রিকা, সুইডেন ও সুইজারল্যান্ড। কানাডিয়ান সরকারের প্রাথমিক অর্থায়নে কোয়ালিশন ধারাবাহিকভাবে আঞ্চলিক আন্তঃসরকার সম্মেলনের আয়োজন করে। আফ্রিকান ও ল্যাটিন-আমেরিকান সম্মেলনগুলি স্ট্রেইথ-১৮ নীতিকে দৃঢ়ভাবে সমর্থন করে। ইউরোপীয় ইউনিয়ন শিশুদের সেনাবাহিনীতে যোগ দেয়ার ১৮ বছরকে গ্রহণ করে। তবে অস্ট্রিয়া, ফ্রান্স, জার্মানি, লুক্সেমবার্গ, নেদারল্যান্ডস ও যুক্তরাজ্য শিশুদের ১৬ বা ১৭ বছর বয়সে সশস্ত্র সংঘর্ষে অংশগ্রহণকে সমর্থন করে। (২০১৭ সালের হিসাবে লুক্সেমবার্গ ছাড়া বাকিরা এখনও তাই করে।) ১৯৯৯ সালে স্ট্রেইথ-১৮ নীতিটি বৃহৎ সংখ্যাগরিষ্ঠ রাষ্ট্রের সমর্থন করে। সেইসাথে শিশু অধিকার কমিটি, রেড ক্রসের আন্তর্জাতিক কমিটি, আন্তর্জাতিক শ্রম সংস্থা, ইউরোপীয় পার্লামেন্ট, আফ্রিকান ইউনিটি এবং ওয়ার্ল্ড কাউন্সিল অফ গীর্জাও সমর্থন করে।
চূড়ান্ত আলোচনা
চূড়ান্ত আলোচনা হলো, মাত্র পাঁচটি দেশ এখনও স্ট্রেইথ-১৮ নীতির বিরুদ্ধে কথা বলে। দেশগুলো হলো মিশর, কুয়েত, সিঙ্গাপুর, যুক্তরাজ্য এবং সবচেয়ে বেশি বিরোধীতাকারি দেশ মার্কিন যুক্তরাষ্ট্র। ব্রিটিশ দেশ যুক্তরাজ্য আমেরিকার সমর্থন নিয়ে জোর দিয়ে বলে, ১৭ বছর বয়সীকে যুদ্ধে পাঠার ক্ষেত্রে বাধা দেয়ার নীতিকে তারা সমর্থন করবে না। বেকারের মতে, মার্কিন পররাষ্ট্রমন্ত্রী ম্যাডেলিন আলব্রাইটের হস্তক্ষেপের পর মার্কিন যুক্তরাষ্ট্র নড়েচড়ে বসেছিল, যদিও মার্কিন যুক্তরাষ্ট্র ১৭ বছরকে ও যুক্তরাজ্য ১৬ বছরকে সেনাবাহিনীতে শিশুদের নিয়োগের অধিকারের উপর জোর দিয়ে চলেছে। এই পরিবর্তনটি আলোচনাকারী দেশগুলির মধ্যে সমঝোতা ও ঐকমত্যের অনুমতি দেয় যে, নতুন চুক্তি অনুযায়ী দেশগুলি ১৬ বা ১৭ বছর বয়সী শিশুকে তাদের সশস্ত্র বাহিনীতে নিয়োগ দেওয়া থেকে বিরত রাখবে না, তবে "সমস্ত সম্ভাব্য ব্যবস্থা" নেওয়ার বিষয় নিশ্চিত করবে যে শিশুরা "সরাসরি" যুদ্ধক্ষেত্রে অংশগ্রহণ করবে না।